Erdenet
Store norske leksikon,Geografi,Verdens geografi,Asia,Mongolias geografi
Erdenet er en by i Mongolia, som ligger 230 kilometer nordvest for hovedstaden Ulan Bator. Byen har 97 814 innbyggere (2017), og er en av landets største byer.
Erdenet ble bygd ut som en moderne industriby etter 1978. Den har en omfattende dagbrytning av kobber og molybden. Kobberet, som tidligere ble eksportert til Sovjetunionen, eksporteres i dag til Japan og er en viktig bidragsyter til Mongolias eksportinntekter i hard valuta. Byen har også et smelteverk.Erdenet er Mongolias senter for produksjon av ulltepper og byen har jernbanenett til Ulan Bator. Les mer i Store norske leksikon Ulan Bator Mongolias geografi økonomi og næringsliv i Mongolia